b'\n_START_ARTICLE_\nAlice Schwarzer\n_START_PARAGRAPH_\nAlice Schwarzer (n. 3 decembrie 1942, Wuppertal-Elberfeld) este o reprezentat\xc4\x83 cunoscut\xc4\x83 a mi\xc8\x99c\xc4\x83rii feministe, care caut\xc4\x83 printre altele s\xc4\x83 se interzic\xc4\x83 film\xc4\x83rile cu caracter porno \xc3\xaen Germania. Ea a \xc3\xaentemeiat revista Emma \xc8\x99i a ini\xc8\x9biat \xc3\xaen anul 1987 Campania-PorNO.\n_START_SECTION_\nImplicare \xc3\xaen scandalul Kachelmann\n_START_PARAGRAPH_\nProcesul faimos al elve\xc8\x9bianului J\xc3\xb6rg Kachelmann a fost prezentat detailat \xc3\xaen presa german\xc4\x83 din 2010. Kachelmann era \xc3\xaenvinuit de violul unei jurnaliste, o fost\xc4\x83 amant\xc4\x83 de-a lui._NEWLINE_Dup\xc4\x83 relat\xc4\x83rile avocatului de ap\xc4\x83rare a lui Kachelmann, Alice Schwarzer care este jurnalist\xc4\x83 la revista feminist\xc4\x83 "Emma", ar fi jucat un rol negativ. Alice Schwarzer ar fi scris articole despre proces \xc3\xaen revist\xc4\x83, numite ironic "obiective". Ea \xc3\xaen acela\xc8\x99i timp a \xc3\xaenceput s\xc4\x83 scrie o carte \xc3\xaentitulat\xc4\x83 "Cazul Kachelmann" \xc8\x99i tot ea ar fi sugerat acuzatoarei tertipuri juridice. La fel este acum dezv\xc4\x83luit \xc3\xaen proces c\xc4\x83 Alice Schwarzer era tot timpul \xc3\xaen contact prin mailuri cu fosta prieten\xc4\x83 a lui Kachelmann._NEWLINE_Opt luni a durat procesul J. Kachelmann, care a fost arestat \xc3\xaen urma scandaluli sexual, el fiind acuzat c\xc4\x83 ar fi violat, \xc8\x9bin\xc3\xa2nd un cu\xc8\x9bit la g\xc3\xa2tul moderatoarei de radio Sabine W. (38 ani). Avocatul lui Kachelmann este optimist, deoarece declara\xc8\x9biile  Sabinei W. erau contradictorii, iar pe cu\xc8\x9bit nu s-au g\xc4\x83sit urme ADN, de la Kachelmann. Ea dup\xc4\x83 noua versiune a presei, dorea s\xc4\x83 se r\xc4\x83zbune pe Kachelmann, un Don Juan care avea mai multe amante. La data de 31 mai 2011 J. Kachelmann, a fost declarat nevinovat la judec\xc4\x83toria din Mannheim, dar urmele nefaste cauzate de presa bulevard r\xc4\x83m\xc3\xa2n.'